Resumen+de+Sandra

__ RESUM MEMÒRIA PERSONAL __

__DIA 1__

- __Visita guiada al Citilab__

Només arribarem al centre, Pau ens va fer una visita guiada on ens mostrà les instal·lacions i l’utilització que es feia de cadascuna d’elles. Quan acabarem, ens va conduir a una mena de sala de reunions o de treballs, on ens parlà del projecte que aniríem a portar a terme durant la setmana. A continuació, ens separàrem en dos grups i començarem a treballar.

- __Xarrada J. A. Galaso__

J. A. Galaso ens contà com funciona un centre de coneixement i les funcions d’un facilitador. De tot el que digué m’agradaria destacar uns quants punts claus que defineixen a la perfecció el concepte que se’ns va presentar.

- Proposta de pla de desenvolupament social, en la que es dona cabuda i es motiva l’iniciativa ciutadana. L’essència d’aquest projecte és la tasca social d’apropar les Noves Tecnologies al ciutadà, i més específicament, a aquells que encara no hi estan familiaritzats amb les NTIC, per tal de reduir d’una, encara molt gran, Bretxa Digital.

- Estudiar la conjuntura social i econòmica de l’entorn on s’està realitzant aquesta tasca d’inserció social, i dissenyar a posteriori un pla per tal de desenvolupar el projecte i resultar efectiu en dit entorn.

- Escoltar els projectes que proposen les persones que hi arriben motivades, aconsellar-les sobre com portar a terme els seus objectius, i el primordial, facilitar-les els recursos necessaris per a dur endavant les seues propostes. A més a més, aconseguir que el treball que desenvolupen tinga un referent i una aplicació en la seva vida quotidiana.

- L’aprenentatge mitjançant el **treball col·laboratiu**, com a iniciativa i innovació proposta pel centre. Aquest tipus de dinàmica impulsa l’idea d’//aprendre treballant//. A més a més, s’hi destaca que, una de les principals motivacions de la gent que hi treballa per a portar aquest projecte endavant és la de difondre un //virus positiu//, que consisteix en infondre motivació i treballar-hi.

__DIA 2__

- __Visionat gravacions jocs__

En aquesta sessió, Pau ficà els vídeos que va fer dels jocs que portarem a terme a la primera fase a Gandia. En aquests, vam poder observar el nostre comportament en públic, com vam dur endavant cadascun dels tres jocs i vam analitzar els errors i els encerts que hi vam trobar a les nostres actuacions com a grup.

Les conclusions a les que arribarem van ser:

- La explicació a de ser senzilla i bàsica - S’ha de donar impressió de seguretat en tot allò que es diu - Cal que hi haja un acord total entre els membres del grup en tot el referent al funcionament bàsic del joc - Mantindre el control de l’explicació i una posició/ col·locació física que inspire autoritat i seguretat.

Entre els errors o faltes que vam cometre quasi tots, hi podem destacar:

- Les explicacions en ocasions eren massa llargues - Falta de ritme - Explicació no planificada - Llenguatge corporal inapropiat

Per altra banda, entre els encerts podem comptar amb:

- Donar suport al companys - Mostrar-s’hi natural i humil front la resta de gent - Motivar al públic - Deixar a banda la timidesa - Originalitat i inventiva - Valorar l’esforç dels altres i mostrar empatia - Perdre la por a confondre’s

Per últim, ens parlà del funcionament intern del Citilab com a centre de coneixement, la filosofia que tracten de transmetre i quines són les claus fonamentals per a dinamitzar el funcionament d’un centre de les seves característiques. A més a més, aplicà el tema dels errors que es cometien a tot organisme i les solucions que calia aplicar en cada cas.

- __Projecte Sensetint@__

Aquella mateixa vesprada, Pau ens va presentar als components que treballaven a un projecte anomenat Sense Tint@, una revista digital, on escrivien articles relacionats amb aquelles coses que se’ls donaven bé i els agradava parlar: la cuina, la historia i les costums del poble i demés curiositats que hi coneixien.

Ens contaren com els havia estat el seu primer contacte amb les NTIC, com els sorgí la idea de fer una revista digital, com estaven organitzats, qui era el responsable de cadascuna de les seccions, etc. Aquest va ser un bon exemple del que és el treball col·laboratiu i de l’aprenentatge progressiu amb el mètode //d’aprendre treballant//. Sens dubte, aquesta experiència ens ha obert una mica més els ulls i ens ha enriquit com futurs facilitadors, i abans de res, com a persones.

__DIA 3__

- __Sessió 1 de resolució de conflictes__

Aquesta tercera sessió es va plantejar el tema de la resolució de conflictes. El mode en el que ens ho va introduir va ser mitjançant una mena de joc, en el que cadascú a un full de color escrivia tres conflictes que ens podrien succeir en una situació reial. Després férem un avió i el llençarem. A continuació, cadascú arreplegava un avió i resolia un dels conflictes que hi havia plantejats dintre i tornava a llençar-ho a l’aire. Es repetia el procés tres vegades més, fins que quedaven respostos els tres plantejaments.

Després, escrivírem en altra fulla, un conflicte que observarem a la primera fase del curset. A continuació, ens reunirem al centre de la sala i comentarem el problema, per tal d’arribar a una conclusió i trobar l’origen d’aquest. El que es va aconseguir formant aquest cercle, va ser apropar-nos i crear un ambient més íntim i còmode. Les conclusions que s’hi van extraure van ser que front a qualsevol conflicte s’ha de mantindre la calma, tractar de no ficar a la resta de companys en una situació incòmoda i abans de res, tractar de resoldre el conflicte amb tranquilitat.

- __Projecte Seniorlab__

Més tard, aquella vesprada, ens acostarem a una de les aules de reunió per tal de conèixer la gent que estava portant a terme el projecte **//Seniorlab//**, format per gent que amb molt d’esforç i il·lusió ha aconseguit coses meravelloses i molt treballades. El fet de escoltar-los parlar del seu projecte amb tanta il·lusió, ens va motivar moltíssim i ens va fer conscients, encara més, de que tothom i pot aprendre sobre Noves Tecnologies, per molt gran que hi siga.

La resta de la vesprada, va estar dedicada a la preparació del relat que havíem de gravar al dia següent. Encara que teníem poc temps, vam decidir fer un bon projecte i portar-ho endavant encara que anàrem una mica angoixats unes quantes hores. La historia que volíem contar estava basada en un possible fet quotidià de la vida de qualsevol dels assidus a les aules del Citilab. Tot allò contat amb una mica de sentit de l’ humor i combinat amb l’empatia que podria despertat un relat de tals característiques.

__DIA 4__

- __Sessió 2 resolució de conflictes__

En aquesta segona sessió de resolució de conflictes, participarem a un joc amb un tauler on apareixien els possibles involucrats en un conflicte en un centre de coneixement: usuari, recepció, facilitador i director. Cadascú ficava un gomet als tres punts de relació que hi podien resultar més conflictius. Després s’havia d’explicar el perquè d’aquest raonament i com es podia resoldre el conflicte plantejat.

//**Tauler centres de coneixement// (explicació molt visual, clara i senzilla dels possibles conflictes que es poden generar dins d'una empresa o organització)

Per la vesprada, els dos grups van procedir a la gravació dels nostres relats al plató on es trobava el croma, on teníem que ficar les imatges que havíem dissenyat per a il·lustrar la historia. El nostre relat tractava d’un grup de jubilats, que arrel d’una excursió organitzada per la llar de jubilats. D’ençà aquell moment, començaren a interessar-se per les noves tecnologies i desitjaren aprendre com utilitzar-les. Per tal de aprendre, hi van acudir a un centre de coneixement on aprenien tot el que els calia, per a portar a terme tot el que somiaven fer. Així es com mostrem que l’aprenentatge de les noves tecnologies facilita qualsevol tasca i la fa accessible a tothom, a més d’ajudar a acomplir els objectius de les persones que n’hi fan ús d’aquestes. És una manera d’explicar el procés que es porta a terme en un centre de coneixement com el Citilab.

Durant la gravació hi van sorgir alguns problemes, però van quedar resolts molt ràpid i vam poder avançar sense problemes.

__DIA 5__

- __Comunicació al Citilab__ (Jordi Carrasco)

Jordi Carrasco ens va explicar el seu treball al Citilab, el procés de comunicació. Mitjançant una presentació d’allò més visual i entretinguda, ens mostrà com treballaven al Citilab i les eines que feien server per assegurar una comunicació eficient.

1. La Ning 2. El bloc 3. La Wiki (Wikispaces) 4. Xarxes socials (Facebook i Twitter) i com fer-se visible a la web 5. Grups de treball en línia

Per últim, Pau ens va comentar que pot ser no havíem complit el comés encomanat per al dia anterior: gravar alguna cosa senzilla i molt visual, per tal d’explicar mitjançant un relat, un tema concret. Afegí que ens havíem complicat massa i ens exposà quines foren les nostres errades en aquest cas.

__VALORACIÓ GLOBAL DEL CURS__

Aquest curs m’ha semblat realment interessant, he après molt i l’experiència que puc extraure-hi és realment positiva. Encara que quan vaig començar a la primera fase a Gandia, no sabia exactament com funcionaria el curs, ni com ens explicarien el que és ser “facilitador de NTIC”, suposo que ara tinc una idea més que aproximada, inclús prou clara del que és ser facilitador i quines són les funcions que té en un centre de coneixement.

A cada cop que avançava el curs tenia més clar que el que estava aprenent m’interessava moltíssim i que pot ser, m’aportaria molts coneixements i experiències per a la meua vida diària. A més a més, com a futura comunicadora, valore aquesta experiència com un mode diferent de comunicar i d’emprar les noves tecnologies.

Pel que fa a la metodologia, suposo que ha sigut totalment efectiva, perquè hem aprés a ser facilitadors, actuant i practicant com a tals. És clar que sempre es podrien millorar alguns aspectes, com tot, però crec que aquest mètode d’ensenyament ha estat prou eficaç i efectiu alhora.

L’única errada que hi puc trobar, fent balanç i veient-ho en perspectiva, és que les jornades de 8 hores ens han resultat d’allò més pesades i esgotadores. No teníem marge per assimilar els conceptes ni per a realitzar les tasques encomanades, ja que tot anava a contrarellotge. Això suposava una pressió afegida i pot ser, ens hem angoixat un poc en alguns moments.

En general, la sensació que se me quedà al finalitzar el curs va ser d’haver après molt i d’haver vist com es treballa d’aquesta feina que tractaven de ensenyar-nos. El balanç que hi puc fer és molt positiu i n’estic molt contenta dels resultats, dels companys i companyes que he conegut, de les persones que m’han “facilitat” els coneixements i les experiències, i abans de tot, del que he après jo com a persona i ja no tant, com a futura professional.